കോമാന് പകരം സാവി എത്തുമോ..?? പ്രതീക്ഷയോടെ ബാഴ്സ ആരാധകര് എല് ക്ലാസിക്കോയില് റയല് മഡ്രിഡിനോട് അടിതെറ്റിയതിന് പിന്നാലെ റയോ വയ്യാക്കാനോയോടും ബാഴ്സലോണ തോറ്റതോടെ പരിശീലകസ്ഥാനത്ത് നിന്ന് റൊണാള്ഡ് കോമാന് പുറത്തായി. ഇതുവരെ കോമാനെ പിന്തുണച്ചിരുന്ന ക്ലബ് പ്രഡിസന്റ് ജോവാന് ലാപോര്ട്ടെയ്ക്കും ഈ തോല്വി സഹിക്കാവുന്നതിലുമപ്പുറമായിരുന്നു. കോമാന് പുറത്തായതോടെ അടുത്ത ബാഴ്സ പരിശീലകനായി വിഖ്യാത താരം സാവി ഹെര്ണാണ്ടസ് എത്തുമോയെന്ന ആകാംഷയിലാണ് ആരാധകര്. കോമാനെ പുറത്തേക്കിയേക്കുെമന്ന് മുമ്ബ് തന്നെ അഭ്യൂഹങ്ങള് ഉയര്ന്നിരുന്നു. അപ്പോഴും സാവിയുടെ പേര് തന്നെയാണ് പകരക്കാരന്റെ സ്ഥാനത്തേക്ക് പറഞ്ഞുകേട്ടിരുന്നത്. ഇപ്പോള് കോമാന് പുറത്തായതോടെ സാവിയുടെ വരവ് യാഥാര്ഥ്യമാകുമെന്ന പ്രതീക്ഷയിലാണ് വലിയൊരു വിഭാഗം അരാധകര്. പ്രശസ്ത ജേണലിസ്റ്റ് ഫാബ്രിസിയോ റൊമാനോയുടെ ട്വീറ്റ് പ്രകാരം ആഴ്ചകള് മുമ്ബ് തന്നെ ബാഴ്സ ബോര്ഡ് സാവിയുടെ ബന്ധപ്പെടുന്നുണ്ട്. നിലവില് ഖത്തര് ക്ലബ് അല് സാദിന്റെ പരിശീലകനായ സാവിക്ക് ബാഴ്സയിലേക്ക് വരാന് താല്പര്യമുണ്ട്. ബാഴ്സയിലേക്കാണ് സാവി പോകുന്നതെങ്കില് അല് സാദ് ഇക്കാര്യത്തില് തടസം നില്ക്കില്ലന്നാണ് സൂചന. അതേസമയം തന്നെ അടുത്ത പരിശീലകനെ ബാഴ്സ ഉടന് പ്രഖ്യാപിക്കില്ലന്നും ചില സൂചനകളുണ്ട്. സാവി തന്നെയാണ് ക്ലബിന്റെ ഫസ്റ്റ് ചോയിസ് എന്നാല് നവംബറിലെ ഇന്റര്നാഷ്ണല് ബ്രേക്ക് വരെ താല്ക്കാലിക പരിശീലകനെ ചുമതലയേല്പ്പിക്കാനും ബാഴ്സയ്ക്ക് പദ്ധതിയുണ്ടന്നാണ് സൂചന. അലാവസ്, സെല്റ്റ എന്നിവര്ക്കെതിരെ ലാ ലിഗയിലും ഡൈനാമോ കീവിനെതിരെ ചാമ്ബ്യന്സ് ലീഗിലുമാണ് ഇതിനിടെ ബാഴ്സയുടെ മത്സരങ്ങള്.